Набыла я на днях філе гэтага пангасіўса і сёньня прыгатавала На смак насамрэч вельмі падобны да карпа, больш нават - гэты характэрны смак яшчэ больш выражаны, так што Карына есьці адмовілася Мне ж спадабалася. Выкарыстала ідэю julcik тушэньня на патэльні без алею (дзякуй!), толькі дапоўніла яе нарэзанай паўколцамі цыбуляй і натаркаванай морквай (папярэдне прыгатаванымі ў мікрахвалёўцы 8 хв. на макс. магутнасьці + 2 ст.л. маянэзу). Агародніну выклала на палітую лімонным сокам і пасыпаную прыправай рыбу і тушыла на маленькім агні пад накрыўкай хвілін 20-25, потым пасыпала натаркаваным сырам і зялёнай цыбуляй і запякала яшчэ 10 хвілін. Вады было зусім ня многа, максымум 100 мл, хаця адтаяла я яго толькі трошкі. Рыба практычна ня зьменшылася ў памерах, з 1 кг замарожанага філе атрымаліся 4 ладныя порцыі.